A Kormány 118/2013. (IV. 23.) Korm. rendelete a Nemzeti Közlekedési Hatóságról szóló 263/2006. (XII. 20.) Korm. rendelet és a közúti járművezetők és a közúti közlekedési szakemberek képzésének és vizsgáztatásának általános szabályairól szóló 179/2011. (IX. 2.) Korm. rendelet módosításáról
A Kormány a közúti közlekedésről szóló 1988. évi I. törvény 48. § (3) bekezdés a) pont 8. alpontjában, az 1. § és a 7. § tekintetében a közúti közlekedésről szóló 1988. évi I. törvény 48. § (3) bekezdés a) pont 7. alpontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. A Nemzeti Közlekedési Hatóságról szóló 263/2006. (XII. 20.) Korm. rendelet módosítása

1. § (1) A Nemzeti Közlekedési Hatóságról szóló 263/2006. (XII. 20.) Korm. rendelet (a továbbiakban: R1.) 4. § (3) bekezdés 16. pontja helyébe a következő rendelkezés lép: 

(közlekedési hatóságként első fokon a közúti gépjármű-közlekedési hivatal jár el:)

„16. a  közúti járművezetők képzésének és utánképzésének engedélyezésével, a  közúti közlekedési szakemberek képzésének és továbbképzésének engedélyezésével és vizsgáztatásával, a vizsgakötelezettség alóli mentesítésével, ezen engedélyek felfüggesztésével és visszavonásával, a vizsgabiztosi, a szakoktatói és az iskolavezetői tevékenység engedélyezésével, az  engedély felfüggesztésével és visszavonásával, továbbá szakfelügyeletével kapcsolatos hatáskörök gyakorlása, ideértve a  közúti járművezetők és a  közúti közlekedési szakemberek képzésének, továbbképzésének, utánképzésének, vizsgáztatásának, valamint a  vizsgabiztosi, a  szakoktatói és az  iskolavezetői tevékenység szakfelügyeletét és a szakfelügyelethez kapcsolódó bírságolását; továbbá a vizsgabiztosi, a szakoktatói és az iskolavezetői névjegyzék vezetése, az engedélyezett képző szervek nyilvántartása,” 
(során)

(2) Az R1. 4. § (3) bekezdés 21. pontja helyébe a következő rendelkezés lép:

(közlekedési hatóságként első fokon a közúti gépjármű-közlekedési hivatal jár el:)

„21. az  e-learning rendszerű oktatásban alkalmazott rendszerek és az  e-learning tananyagok engedélyezése és tanúsítvánnyal való ellátása, továbbá a  közúti járművezetők és a  közúti közlekedési szakemberek képzésének és 50152 
M A G Y A R  K Ö Z L Ö N Y • 2013. évi 68. szám vizsgáztatásának általános szabályairól szóló kormány-rendeletben meghatározott, a fogyasztók védelmét szolgáló mutatók számításának meghatározása, a számítás és a mutatószámok közzététele,”
(során)

2. A közúti járművezetők és a közúti közlekedési szakemberek képzésének és vizsgáztatásának általános szabályairól szóló 179/2011. (IX. 2.) Korm. rendelet módosítása

2. § (1) A közúti járművezetők és a közúti közlekedési szakemberek képzésének és vizsgáztatásának általános szabályairól szóló 179/2011. (IX. 2.) Korm. rendelet (a továbbiakban: R2.) 2.  § (1)  bekezdés 6.  pontja helyébe a következő rendelkezés lép:

(e rendelet alkalmazásában:)

„6. képző szerv: a képzési engedéllyel rendelkező gazdasági társaság vagy egyéni vállalkozó vagy egyéni cég, vagy a nemzeti felsőoktatásról szóló törvény szerinti felsőoktatási intézmény;”

(2) Az R2. 2. § (1) bekezdése a következő 7–11. ponttal egészül ki:

(e rendelet alkalmazásában:)

„7. Átlagos képzési óraszám (Ákó): adott időszakra, tanfolyamtípusra és képzési részre (elmélet, gyakorlat) és képző szervre vonatkozó, a közlekedési hatóság által meghatározottak szerint számított mutatószám, amely azt mutatja, hogy a képző szerv átlagosan hány oktatási óra alatt készítette fel a sikeres vizsgára a tanulóit;

8. képzési költség (kk): a  képző szerv által ismert minden – a  mutató számításánál a  közlekedési hatóság által meghatározottak szerint figyelembe veendő – olyan ellenszolgáltatás, amelyet a  tanuló az  adott képzés során megfizet;

9. vizsga sikerességi mutató (vsm): meghatározott időszakban a  képző szervek által lejelentett és megvalósult vizsgaesemények sikerességét jellemző, a közlekedési hatóság által meghatározottak szerint számított mutatószám;

10. szakfelügyelet: a  személyi és tárgyi feltételek, az  ügyvitel, valamint a  tevékenység végzésére meghatározott előírások betartásának ellenőrzése, továbbá a szakmai módszertani iránymutatás;

11. ellenőrzés: a személyi és tárgyi feltételek, az ügyvitel, valamint a tevékenység végzésére meghatározott előírások megtartásának vizsgálata.”
3. § Az R2. 3. §-a a következő (3a) bekezdéssel egészül ki:

„(3a) A  járművezetői vizsgabiztosok, a  szakoktatók és az  iskolavezetők képzésére és továbbképzésére engedélyt szakirányú műszaki felsőoktatási intézmény kaphat.”

4. § Az R2. 4. § (5) és (6) bekezdése helyébe a következő rendelkezés lép:

„(5) A  (4)  bekezdésben foglaltakon túlmenően a  gépjármű vezetésére jogosító vezetői engedély megszerzésére irányuló tanfolyamra az vehető fel, aki a Kt. szerinti alapfokú iskolai végzettsége meglétéről a képzési rendeletben meghatározott módon nyilatkozik.

(6) Az engedéllyel rendelkező, névjegyzékben szereplő szakoktatók részére a közlekedési hatóság igazolványt állít ki. Az  igazolvány megrongálódása, megsemmisülése vagy elvesztése esetén a  közlekedési hatóság kérelemre új igazolványt állít ki.”

5. § Az R2. 5. § (5) és (6) bekezdése helyébe a következő rendelkezés lép:

„(5) A  gépjármű vezetésére jogosító vezetői engedély megszerzésére irányuló, a  közúti közlekedésről szóló törvény szerinti vizsgaigazolás annak adható ki, aki a  Kt. szerinti alapfokú iskolai végzettséget és az  elsősegélynyújtási ismeretek elsajátítását tanúsító igazolást megszerezte. Az  alapfokú iskolai végzettség meglétét a  képzési rendeletben meghatározott módon kell igazolni.

(6) Az  engedéllyel rendelkező, névjegyzékben szereplő vizsgabiztosok részére a  közlekedési hatóság igazolványt állít ki. Az igazolvány megrongálódása, megsemmisülése vagy elvesztése esetén a közlekedési hatóság kérelemre új igazolványt állít ki.”

6. § (1) Az R2. 6. § (2) bekezdése helyébe a következő rendelkezés lép:
„(2) Ha a képző szerv, a szakoktató, az iskolavezető vagy a vizsgabiztos

a) a  jogszabályban meghatározott feltételeknek az előírt rendelkezések – a  közúti járművezetők és a  közúti közlekedési szakemberek képzésének és vizsgáztatásának részletes szabályairól szóló miniszteri rendeletben meghatározott – súlyos vagy ismételt megsértése miatt nem felel meg vagy a képzési rendeletben előírt képzésre, a M A G Y A R  K Ö Z L Ö N Y • 2013. évi 68. szám 50153 vizsgáztatásra vonatkozó előírásokat megsérti, a  közlekedési hatóság a  képzési vagy tevékenységi engedélyt – a tevékenység végzésétől legfeljebb öt év időtartamra való eltiltása mellett – visszavonja,

b) a tanfolyami vagy a szaktanfolyami képzés, vizsgáztatás közlekedési hatóság által előírt szakmai követelményeire, a jogszabály felhatalmazása alapján a közlekedési hatóság által meghatározott kötelező nyomtatványok kitöltésére és kezelésére vonatkozó rendelkezéseket egy éven belül második alkalommal megsérti, a  közlekedési hatóság a képzési, tevékenységi engedélyt felfüggeszti.”

(2) Az R2. 6. §-a a következő (2a)–(2e) bekezdéssel egészül ki:

„(2a) A (2)  bekezdés b)  pontjában foglaltakat kell alkalmazni akkor is, ha a  képző szerv az  engedély kiadására vonatkozó személyi és tárgyi feltételeket nem biztosítja.

(2b) A képzési vagy tevékenységi engedély felfüggesztésének időtartama alatt

a) a képző szerv oktatási tevékenységet nem végezhet, tanulót vizsgára nem jelenthet, új tanfolyamot nem indíthat, új tanulót nem iskolázhat be,

b) a szakoktató elméleti vagy gyakorlati oktatási tevékenységet nem végezhet,

c) a vizsgabiztost a közlekedési hatóság vizsgára nem vezényelheti,

d) az iskolavezető képző szerv szakmai irányítását nem láthatja el.

(2c) A felfüggesztés időtartamát napokban kell meghatározni, amely nem lehet kevesebb 15 napnál és nem lehet több 365 napnál.

(2d) A (2) bekezdés b) pontjában meghatározott jogsértés ismételt előfordulása esetén a felfüggesztés időtartama 30 nap, majd minden további esetben 60 nap. Az  ismétlődésre vonatkozó szabályok nem alkalmazhatóak, ha két egymást követő, a (2) bekezdés b) pontja szerinti jogsértés között 2 év eltelt.

(2e) Az  iskolavezető tevékenységtől való eltiltása vagy felfüggesztése esetén a  képző szervnek – az  ügyvezető felelőssége mellett – 30 nap áll rendelkezésére a  képző szerv jogszerű működésének helyreállítására. A  jogszerű működés helyreállításának elmaradása esetén a (2) bekezdésben előírt szankciót kell alkalmazni.”

(3) Az R2. 6. § (3) bekezdése helyébe a következő rendelkezés lép:

„(3) A  vizsgáztatás rendszeresen és folyamatosan ellátandó ellenőrzéséhez és szakfelügyeletéhez szükséges, a vizsgáztatással kapcsolatos információkat – a szakmai irányító közlekedési hatóság által a közúti járművezetők és 

a  közúti közlekedési szakemberek képzésének és vizsgáztatásának részletes szabályairól szóló miniszteri rendelet alapján meghatározottak szerint – a  vizsgáztatást végző közlekedési hatóság az  ellenőrzést és szakfelügyeletet végző hatóság rendelkezésére bocsátja.”

(4) Az R2. 6. §-a a következő (3a) bekezdéssel egészül ki:

„(3a) A  képzés ellenőrzésének és a  vizsgáztatás módszertanának, az  országosan egységes jogalkalmazás megteremtésének, az  országos ellenőrzési terv végrehajtásának koordinációja érdekében a  szakmai irányító közlekedési hatóság legalább negyedévente a  vizsgáztatásra és a  képzés ellenőrzésére hatáskörrel rendelkező közlekedési hatóságok részvételével értekezletet tart.”

(5) Az R2. 6. §-a a következő (6) bekezdéssel egészül ki:

„(6) A képzési engedély visszavonásáról szóló döntésben meghatározott, a tevékenység megszűnésének időpontját megelőzően a képző szerv köteles a képzést még be nem fejezett tanulóira vonatkozóan képzési igazolást kiállítani és átadni a tanulónak, valamint a közlekedési hatóságnak. Ennek elmulasztása esetén a közúti közlekedésről szóló törvény szerinti pénzbírság kiszabásának havonta ismétlődően mindaddig van helye, ameddig az igazolás kiállításra és átadásra nem kerül.”

7. § Az R2. a 6. §-át követően a következő 6/A–6/B. alcímmel egészül ki:

„6/A. Fogyasztóvédelem

6/A.  § (1) A  közlekedési hatóság meghatározza és honlapján közzéteszi a  2.  § (1)  bekezdés 7–9.  pontja szerinti mutatószámok kiszámításának módját, amely kiterjed a  mutatószám alapjául szolgáló időszakra, a  számítandó képzésekre, képzési részekre, továbbá a számítási műveletre.

(2) A közlekedési hatóság negyedéves frissítéssel honlapján közzéteszi az érvényes képzési engedéllyel rendelkező képző szervekre vonatkozóan a  2.  § (1)  bekezdés 7. és 9.  pontja szerinti mutatószámokat. A  közlekedési hatósága 2. § (1) bekezdés 9. pontja szerinti mutatószámot a szakoktatók vonatkozásában évente egyszer közzéteheti.

(3) A  képző szerv negyedéves frissítéssel köteles honlapján közzétenni a  2.  § (1)  bekezdés 7–9.  pontja szerinti mutatószámokat, továbbá a képző szerv képzési tevékenységét népszerűsítő felhívásokban köteles azokat feltűnő módon megjeleníteni. 50154 M A G Y A R  K Ö Z L Ö N Y • 2013. évi 68. szám
6/B. A Közlekedési Szakértői Testület

6/B.  § (1) A  Közlekedési Szakértői Testület (a továbbiakban: Testület) az  e  rendeletben és a  közúti járművezetők és a  közúti közlekedési szakemberek képzésének és vizsgáztatásának részletes szabályait tartalmazó miniszteri rendeletben meghatározott feladatok tekintetében a  közlekedési hatóság szakmai tanácsadó, véleményező, döntés-előkészítő testülete. A Testület szakértői eljárásával közreműködik a közlekedési hatóság tevékenységében.

(2) A Testület szakértői eljárása során minősít és javaslatot tesz

a) a közúti járművezetők és a közúti közlekedési szakemberek képzésével kapcsolatban az alkalmazható e-learning keretrendszerek és digitális tananyagok,

b) a  közúti járművezetők és a  közúti közlekedési szakemberek képzésével kapcsolatban az  egyes képzésekhez használható tansegédletek,

c) a  közúti járművezetők és a  közúti közlekedési szakemberek vizsgáztatásával kapcsolatban a  vizsgafeladatok, vizsgakérdések, kérdésbankok,

d) a járművezetéssel járó gyakorlati oktatás bizonylatolására alkalmazható elektronikus eszközök meghatározására. 
A  Testület a  lefolytatott szakértői eljárás eredményét a  közlekedési hatóság elnökével írásban közli.

(3) A Testület a (2) bekezdésben meghatározott szakértői eljárásán kívül javaslatot tesz:

a) a  közlekedési hatóság részére a  közúti járművezető és a  közúti közlekedési szakemberek képzésének és vizsgáztatásának fejlesztésére évente egyszer,

b) az egyes képzések tanterveire, azok módosítására,

c) a képzés és vizsgáztatás során alkalmazható, alkalmazandó technológiákra, azok műszaki követelményeire,

d) a közlekedési hatóság elnöke által hozzá intézett szakmai kérdések megoldására.

(4) A  Testület elnökből és 6 tagból áll. A  Testület elnökét és egy tagját a  közlekedésért felelős miniszter (a továbbiakban: miniszter), a  többi tagot a  közlekedési hatóság elnöke kéri fel. A  Testület tagjai függetlenek, feladatkörükben nem utasíthatóak. A  Testület elnökének és tagjainak hatályos névsorát a  közlekedési hatóság hivatalos honlapján közzéteszi.

(5) A felkérés öt évre szól. A felkérés több alkalommal is megismételhető.

(6) A felkérés megszűnik:

a) az érintett halálával,

b) az érintett lemondásával,

c) az érintett felmentésével,

d) a felkérésben megjelölt határidő elteltével.

(7) A  Testület elnöke és tagja felmenthető, ha önhibájából egymást követő négy alkalommal a  Testület ülésén való megjelenési kötelezettségének nem tesz eleget. A  Testület tagjának felmentéséről – a  Testület elnökének javaslatára – és a Testület elnökének felmentéséről a miniszter dönt.

(8) A  Testület elnöke a  felkérésről a  miniszterhez címzett nyilatkozattal bármikor lemondhat, mely a  tagsági jogviszonyát nem érinti. A  miniszter által felkért tag a  miniszterhez, a  további tagok a  közlekedési hatóság elnökéhez címzett nyilatkozattal bármikor lemondhatnak tagságukról.

(9) A  Testület ügyrendjét maga határozza meg, amelyet a  közlekedési hatóság elnöke hagy jóvá. Az  ügyrendet a közlekedési hatóság hivatalos honlapján közzé kell tenni.

(10) A Testület döntéseit, javaslatait írásba foglalja. A javaslatot meg kell indokolni, és mellékelni kell a kisebbségi véleményt is.

(11) A  Testület költségvetését – ideértve a  Testület elnökének és a  tagok díjazását – a  közlekedési hatóság saját költségvetésében tervezi.”

8. § Az R2. a következő 11. §-sal egészül ki:

„11. § A Közlekedési Szakértői Testület a Nemzeti Közlekedési Hatóságról szóló 263/2006. (XII. 20.) Korm. rendelet és a  közúti járművezetők és a  közúti közlekedési szakemberek képzésének és vizsgáztatásának általános szabályairól szóló 179/2011. (IX. 2.) Korm. rendelet módosításáról szóló 118/2013. (IV. 23.) Korm. rendelet hatálybalépését megelőzően felkért elnöke és tagjai megbízatásuk lejártáig vagy a  felkérés jogszabályban meghatározott módon 

történő egyéb megszűnéséig feladataikat továbbra is ellátják.”

9. § Az R2.

a) 2.  § (1)  bekezdés 1.  pontjában az  „(a továbbiakban: közoktatási intézmény)” szövegrész helyébe az „(a továbbiakban: köznevelési intézmény)” szöveg, M A G Y A R  K Ö Z L Ö N Y • 2013. évi 68. szám 50155

b) 3.  § (2)  bekezdésében a  „végezhető közoktatási intézményben is közoktatási tevékenység” szövegrész helyébe a „végezhető köznevelési intézményben is köznevelési tevékenység” szöveg,

c) 3. § (2) bekezdés a) pontjában a „közoktatásról szóló 1993. évi LXXIX. törvény” szövegrész helyébe a „nemzeti köznevelésről szóló 2011. évi CXC. törvény” szöveg,

d) 3. § (2) bekezdés b) pontjában az „a közoktatási intézmény” szövegrész helyébe az „a köznevelési intézmény” szöveg,

e) 3. § (2) bekezdés d) pontjában az „a közoktatási intézmény” szövegrész helyébe az „a köznevelési intézmény” szöveg,

f) 5. § (4) bekezdésében a „közoktatási intézmény” szövegrész helyébe a „köznevelési intézmény” szöveglép.

10. § (1) Hatályát veszti az R2. 8. §-a, 8. §-át megelőző „8. Átmeneti rendelkezések” alcíme és 9. § (2) bekezdése.

(2) Nem lép hatályba az R2. 3. § (3) bekezdése.

3. Záró rendelkezések

11. § Ez a rendelet a kihirdetését követő 15. napon lép hatályba.

4. Az Európai Unió jogának való megfelelés

12. § Ez a rendelet a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelvnek való megfelelést szolgálja.

Orbán Viktor s. k., miniszterelnök
